Fund Flow ยังไหลเข้าSET ไปต่อเป้า 1,464
Technical Weekly : by Capital Nomura Securities (Thailand) 
3 ก.ค. 2559

Technical Weekly : by Capital Nomura Securities (Thailand)    
บล.โนมูระ พัฒนสิน ระบุในบทวิเคราะห์ว่า SET สัปดาห์หน้าแกว่งขึ้นในกรอบแนวต้าน1457/1464 จุด รับ 1436/1427จุดตลาดหุ้นไทยสัปดาห์ที่ผ่านมาฟื้นตัวเด่น หลังจากความกังวลในเรื่องผลกระทบของการทำประชามติของอังกฤษที่ตัดสินใจออกจากสหภาพยุโรป (BREXIT) เริ่มผ่อนคลายลงส่งผลให้ราคาสินค้าโภคภัณฑ์และน้ำมันฟื้นตัวขึ้นสอดคล้องกับทิศทาง Fund Flow ในสัปดาห์ที่ผ่านมาไหลกลับเข้าสู่ตลาดหุ้น ASEAN กว่า 666 ล้านเหรียญ
คาด Fund Flow ดังกล่าวยังคงไหลเข้าต่อเนื่องสัปดาห์นี้จากความคาดหวังเชิงบวกของผู้กำหนดนโยบายจากประเทศต่างๆที่พร้อมที่จะปล่อยมาตรการกระตุ้นเศรษฐกิจเพิ่มเติมเติมเพื่อตอบรับความเสี่ยงของ BREXIT โดยมุมมอง Nomura คาด BOJ มีโอกาสปล่อยนโยบายกระตุ้นเศรษฐกิจเพิ่มเติมในการประชุมวันที่ 26-27 ก.ค.นี้
โดยแนะติดตามสัญญาณค่าเงินเยนหากแข็งค่ากว่า 100 เยนต่อดอลล่าร์จะเพิ่มโอกาสต่อการเรียกประชุมฉุกเฉินได้ส่วนทางด้าน ECB Nomura คาดจะมีการปรับลดอัตราดอกเบี้ยฝากอีก -0.1% และขยายระยะเวลาการทำ QE ออกไปในการประชุมเดือนก.ย.59 ยิ่งไปกว่านั้นผลของ BREXIT ยังเป็นปัจจัยที่ส่งผลให้FED มีโอกาสเลื่อนการปรับขึ้นอัตราดอกเบี้ยออกไปอีกด้วย
โดย Nomura ปรับโอกาสการขึ้นอัตราดอกเบี้ยนโยบายสหรัฐฯปีนี้เหลือเพียง 1 ครั้งในช่วงเดือนธ.ค.59 จากก.ย.59 ดังนั้นจากปัจจัยต่างๆล้วนแต่ช่วยหนุนให้ Fund Flow ยังคงไหลเข้าสู่ EM-Asia ที่ภาพรวมเศรษฐกิจมีการฟื้นตัวโดดเด่นกว่า DM ต่อเนื่องผสานกับปัจจัยในประเทศที่ยังคงได้รับอานิสงค์บวกจากความคืบหน้าโครงการโครงสร้างพื้นฐานต่างๆ
โดยแนะติดตาม 1) โครงการรถไฟฟ้าสีชมพูและเหลืองจะจำหน่ายเอกสาร 6 ก.ค.– 5 ส.ค. / เปิดรับซอง 7 พ.ย. / เปิดซอง17 พ.ย.นี้ และ 2) โครงการนำสายไฟฟ้าลงดินนนทรีมูลค่าราว 2.5 พันล้านบาท 3) การประกาศผู้ผ่านคุณสมบัติโรงไฟฟ้าชีวมวลภาคใต้ 36MW 22 ก.ค.นี้เป็นปัจจัยหนุนเพิ่มเติม
 
คลิกเพื่อดูรายละเอียด…
 